stanford-oval/wikipedia huggingface dataset:
มาดากัสการ์ 3 ข้ามป่าไปซ่าส์ยุโรป
เนื้อเรื่องย่อ

สิงโตอเล็กซ์, ม้าลายมาร์ตี้, ยีราฟเมลแมน และฮิปโปโปเตมัสกลอเรียต่างต้องการที่จะกลับไปยังนิวยอร์กภายหลังจากที่หลบหนีไปยังทวีปแอฟริกา โดยต้องอาศัยความรู้ถึงการเดินทางของเหล่าลิงชิมแปนซีกับนกเพนกวิน พวกเขาต่างไม่ต้องการผิดไปจากแผนการนี้แต่ก็พบว่าพวกตนต้องมาติดอยู่ที่มอนติคาร์โล ที่ซึ่งพวกเขาพยายามที่จะหลบหนีการจับกุมสัตว์ป่า โดยการเข้าร่วมกับคณะละครสัตว์เพื่อหาโอกาสร่วมเดินทางไปกับคณะ ซึ่งนำโดยเสือไซบีเรียวิตาลี และคณะละครสัตว์เองก็เห็นดีด้วย ระหว่างการเดินทางได้สิ้นสุดลง ณ ใจกลางนครลอนดอน อเล็กซ์, มาร์ตี้, เมลแมน และกลอเรีย ได้ช่วยวิลาตี, เกียเสือจากัวร์ และสเตฟาโนสิงโตทะเล ได้กลับมาค้นพบความหลงใหลในธุรกิจการแสดง รวมถึงการทำงานที่ละครสัตว์อีกครั้ง
ตัวละครหลัก

สิงโตอเล็กซ์ พากย์เสียงอังกฤษโดย เบน สติลเลอร์ พากย์ไทยโดย อัษฎาวุธ เหลืองสุนทร
ม้าลายมาร์ตี้ พากย์เสียงอังกฤษโดย คริส ร็อค พากย์ไทยโดย ธนากร ชินกูล
ยีราฟเมลแมน พากย์เสียงอังกฤษโดย เดวิด ชวิมเมอร์ พากย์ไทยโดย เชษฐวุฒิ วัชรคุณ
ฮิปโปสาวกลอเรีย พากย์เสียงอังกฤษโดย เจดา พิงเกธ สมิธ พากย์ไทยโดย ปนัดดา วงศ์ผู้ดี
กาปิแตนดูบัวร์ พากย์เสียงอังกฤษโดย ฟรานเซส แมคดอร์แมน พากย์ไทยโดย พุทธชาด พงศ์สุชาติ
การสร้าง

ซีอีโอของดรีมเวิร์กส์ เจฟฟรีย์ แคตเซนเบิร์ก ได้ให้การยืนยันใน ค.ศ. 2008 ว่าจะมีภาคต่อจาก มาดากัสการ์ 2 ป่วนป่าแอฟริกา แคตเซนเบิร์กกล่าวว่า "ภาพยนตร์นี้มีมากกว่าหนึ่งภาค เพราะเราต้องการเห็นตัวละครกลับไปที่นิวยอร์กในที่สุด" ที่สมาคมนักวิจารณ์โทรทัศน์ออกทัวร์ ในเดือนมกราคม ค.ศ. 2009 แคตเซนเบิร์กได้ถูกถามถึงว่าจะมีภาพยนตร์ภาคสามของซีรีส์นี้หรือไม่ เขาก็ได้ตอบว่า "ใช่ เรากำลังทำ มาดากัสการ์ 3 อยู่ในตอนนี้ และมันจะได้รับการเปิดตัวในช่วงฤดูร้อน ค.ศ. 2012"
วิดีโอเกม

วิดีโอเกมที่อิงจากภาพยนตร์ มาดากัสการ์ 3: เดอะวิดีโอเกม ได้รับการเปิดตัว ณ วันที่ 5 มิถุนายน ค.ศ. 2012 ผู้เล่นสามารถเล่นเป็น อเล็กซ์, มาร์ตี้, เมลแมน และกลอเรีย ในการพยายามหลบหนีกาปิแตนดูบัวร์ และกลับคืนสู่บ้านที่นครนิวยอร์ก เกมนี้ได้รับการเปิดตัวในระบบ วี, นินเทนโด ทรีดีเอส, นินเทนโด ดีเอส, เอ็กซ์บ็อกซ์ 360 และเพลย์สเตชัน 3 จัดทำโดย ดี 3 พับลิชเชอร์ สำหรับรุ่น วี, เอ็กซ์บ็อกซ์ 360 และเพลย์สเตชัน 3 ได้รับการพัฒนาโดยมังกี้บาร์เกมส์ และในระบบทรีดีเอส กับดีเอสได้รับการพัฒนาโดยทอรัสเกมส์
หนังสือการ์ตูน

หนังสือการ์ตูนอิงจากภาพยนตร์ซึ่งมีชื่อเรื่องว่า Madagascar Digest Prequel: Long Live The King! จะทำการเปิดตัว ณ วันที่ 12 มิถุนายน ค.ศ. 2012 โดยเอปเอนเตอร์เทนเมนท์
แหล่งข้อมูลอื่น

เว็บไซต์อย่างเป็นทางการ
มาดากัสการ์ 3 ข้ามป่าไปซ่าส์ยุโรป ที่อินเทอร์เน็ตมูวีเดตาเบส
มาดากัสการ์ 3 ข้ามป่าไปซ่าส์ยุโรป ที่บิกการ์ตูนเดตาเบส
มาดากัสการ์ 3 ข้ามป่าไปซ่าส์ยุโรป ที่รอตเทนโทเมโทส์
มาดากัสการ์ 3 ข้ามป่าไปซ่าส์ยุโรป ที่เมทาคริติก
มาดากัสการ์ 3 ข้ามป่าไปซ่าส์ยุโรป ที่บ็อกซ์ออฟฟิศโมโจ
| ด ค กมาดากัสการ์ |
| --- | --- | --- |
| ภาพยนตร์ | มาดากัสการ์ (2548) • มาดากัสการ์ 2 ป่วนป่าแอฟริกา (2551) • มาดากัสการ์ 3 ข้ามป่าไปซ่าส์ยุโรป (2555) • เพนกวินจอมป่วน ก๊วนมาดากัสการ์ (2557) |  |
| รายการโทรทัศน์ | เพนกวินจอมป่วน ก๊วนมาดากัสการ์ (รายชื่อตอน) • คิงจูเลียน เกรียนป่วนป่า (รายชื่อตอน) |  |
| ดีวีดี | เดอะมาดากัสการ์เพนกวินอินอะคริสต์มาสเคเปอร์ (2548) • เมอร์รีมาดากัสการ์ (2552) • โอเปอร์เรชัน ดีวีดีพรีเมียร์ (2553) • แฮปปี้คิงจูเลียนเดย์ (2553) • นิวทูเดอะซู (2553) • ไอวอสอะเพนกวินซอมบี้ (2553) • ออลไนท์เตอร์บีฟอร์คริสต์มาส (2554) • แมดลีมาดากัสการ์ (2555) |  |
| เกมส์ | มาดากัสการ์ (2548) • มาดากัสการ์ โอเปอร์เรชันเพนกวิน (2549) • มาดากัสการ์ 2 ป่วนป่าแอฟริกา (2551) • มาดากัสการ์ คาร์ทซ์ (2552) |  |
| อื่น ๆ | ตัวละคร • เพลงประกอบภาพยนตร์ • มาดากัสการ์ คิงจูเลียนส์บีช ปาร์ตี้ โก ราวด์ • มาดากัสการ์ อะครีเอทแอดเวนเจอร์ |  |
แมคโอเอส

Operating system
| --- | --- |

ผู้พัฒนา: แอปเปิล
ตระกูล: ยูนิกซ์
สถานะ: ปัจจุบัน
รูปแบบ รหัสต้นฉบับ: Proprietary software/Closed source (บางส่วนเป็น ซอฟต์แวร์เสรี/โอเพนซอร์ส)
วันที่ปล่อยให้ ผู้ผลิตคอมพิวเตอร์: 24 มกราคม 2527 (รุ่นที่ 1-9)  24 มีนาคม 2544 (รุ่นที่ 10-ปัจจุบัน)
รุ่นเสถียร: macOS Sonoma 14.2.1 / 19 ธันวาคม ค.ศ. 2023 (2023-12-19)
แพลตฟอร์ม: IA-32, PowerPC (ทั้ง 32 และ 64 บิต), x86-64, ARM (Apple Silicon) 
ชนิดเคอร์เนล: Hybrid
ส่วนติดต่อผู้ใช้ปริยาย: GUI (Aqua)
สัญญาอนุญาต: Proprietary EULA
เว็บไซต์ทางการ: Apple - macOS
แมคโอเอส (อังกฤษ: macOS) ก่อนหน้าเรียกว่า แมคโอเอสเท็น (อังกฤษ: Mac OS X) ถึงปี 2554 และ โอเอสเทน (อังกฤษ: OS X) ถึงปี 2559 เป็นระบบปฏิบัติการรุ่นล่าสุดในตระกูลแมคโอเอสสำหรับเครื่องคอมพิวเตอร์แมคอินทอช วางจำหน่ายครั้งแรกเมื่อปี ค.ศ. 2001 ประกอบด้วย 2 ส่วนหลัก คือ แกนกลาง ดาร์วิน (Darwin) ซึ่งเป็นสภาพแวดล้อมการทำงานแบบยูนิกซ์ที่เป็นโอเพนซอร์ส และส่วนติดต่อผู้ใช้แบบ อควา (Aqua) ซึ่งเป็นลิขสิทธิ์ของบริษัทแอปเปิล
แอปเปิลยังได้สร้างแมคโอเอสรุ่นปรับปรุง เพื่อนำไปใช้ในอุปกรณ์ของแอปเปิล 4 ตัวได้แก่ แอปเปิลทีวี ไอโฟน ไอพอดทัช และไอแพด โดยที่ไอโฟน และ ไอพอดทัชนั้นจะใช้รุ่นของแมคโอเอสที่เรียกว่า iOS ซึ่งระบบปฏิบัติการที่แก้ไขนี้จะมีแต่สิ่งที่จำเป็นเท่านั้น ไดรเวอร์และส่วนประกอบอื่นที่ไม่จำเป็นจะถูกนำออกไป
ข้อมูลของแมคโอเอสเวอร์ชันต่างๆ

| เวอร์ชัน | โค้ดเนม | วันเปิดตัว | วันปล่อยสู่สาธารณะอย่างเป็นทางการ | เวอร์ชันล่าสุด |
| --- | --- | --- | --- | --- |
| Rhapsody เวอร์ชันสำหรับนักพัฒนา | Grail1Z4 /  Titan1U | 7 มกราคม 2540 | 31 สิงหาคม 2540 | DR2 (14 พฤษภาคม 2541) |
| Mac OS X Server 1.0 | Hera | ไม่ทราบ | 16 มีนาคม 2542 | 1.2v3 (27 ตุลาคม 2543) |
| Mac OS X Developer Preview | ไม่ทราบ | 11 พฤษภาคม 2541 | 16 มีนาคม 2542 | DP4 (5 เมษายน 2543) |
| Public Beta | Kodiak | 15 พฤษภาคม 2543 | 13 กันยายน 2543 | ไม่ทราบ |
| Mac OS X 10.0 | Cheetah | 9 มกราคม 2544 | 24 มีนาคม 2544 | 10.0.4 (4Q12) (22 มิถุนายน 2544) |
| Mac OS X 10.1 | Puma | 18 กรกฎาคม 2544 | 25 กันยายน 2544 | 10.1.5 (5S60) (6 มิถุนายน 2545) |
| Mac OS X 10.2 | Jaguar | 6 พฤษภาคม 2545 | 24 สิงหาคม 2545 | 10.2.8 (3 ตุลาคม 2546) |
| Mac OS X 10.3 | Panther | 23 มิถุนายน 2546 | 24 ตุลาคม 2546 | 10.3.9 (7W48) (15 เมษายน 2548) |
| Mac OS X 10.4 | Tiger | 4 พฤษภาคม 2547 | 29 เมษายน 2548 | 10.4.11 (14 พฤศจิกายน 2550) |
| Mac OS X 10.5 | Leopard | 26 มิถุนายน 2549 | 26 ตุลาคม 2550 | 10.5.8 (9L31a) (5 สิงหาคม 2552) |
| Mac OS X 10.6 | Snow Leopard | 9 มิถุนายน 2551 | 28 สิงหาคม 2552 | 10.6.8 (10K549)(25 กรกฎาคม 2554) |
| Mac OS X 10.7 | Lion | 20 ตุลาคม 2553 | 20 กรกฎาคม 2554 | 10.7.5 (11G6) (19 กันยายน 2555) |
| OS X 10.8 | Mountain Lion | 16 กุมภาพันธ์ 2555 | 25 กรกฎาคม 2555 | 10.8.5 (12F2560) (13 สิงหาคม 2558) |
| OS X 10.9 | Mavericks | 10 มิถุนายน 2556 | 22 ตุลาคม 2556 | 10.9.5 (13F1911) (18 กรกฎาคม 2559) |
| OS X 10.10 | Yosemite | 2 มิถุนายน 2557 | 16 ตุลาคม 2557 | 10.10.5 (14F2511) (19 กรกฎาคม 2560) |
| OS X 10.11 | El Capitan | 8 มิถุนายน 2558 | 30 กันยายน 2558 | 10.11.6 (15G31) (18 กรกฎาคม 2561) |
| macOS 10.12 | Sierra | 13 มิถุนายน 2559 | 20 กันยายน 2559 | 10.12.6 (16G2136) (26 กันยายน 2562) |
| macOS 10.13 | High Sierra | 6 มิถุนายน 2560 | 26 กันยายน 2560 | 10.13.6 (17G14042)  12 พฤศจิกายน 2563) |
| macOS 10.14 | Mojave | 4 มิถุนายน 2561 | 24 กันยายน 2561 | 10.14.6 (18G9323) (21 กรกฎาคม 2564) |
| macOS 10.15 | Catalina | 3 มิถุนายน 2562 | 7 ตุลาคม 2562 | 10.15.7 (19H2026) (20 กรกฎาคม 2565) |
| macOS 11.0 | Big Sur | 22 มิถุนายน 2563 | 12 พฤศจิกายน 2563 | 11.7.10 (20G1427) (11 กันยายน 2566) |
| macOS 12.0 | Monterey | 8 มิถุนายน 2564 | 25 ตุลาคม 2564 | 12.7.2 (21G1924) (11 ธันวาคม 2566) |
| macOS 13.0 | Ventura | 6 มิถุนายน 2565 | 24 ตุลาคม 2565 | 13.6.3 (22G436) (11 ธันวาคม 2566) |
| macOS 14.0 | Sonoma | 6 มิถุนายน 2566 | 26 กันยาคม 2566 | 14.2.1 (23C71) (19 ธันวาคม 2566) |
| macOS 15.0 | Sequoia | 11 มิถุนายน 2567 | ปลายปี 2567 |  |
ชื่อเรียก

ครั้งก่อนในช่วงใช้ชื่อ OS X นั้น โดยตัวอักษร "X" หมายถึงเลขสิบในระบบโรมัน และอ่านออกเสียงว่า "เท็น" (Ten, แปลว่า "สิบ" ในภาษาอังกฤษ) แสดงถึงรุ่นที่ต่อมาจากแมคโอเอสตัวก่อนหน้าคือ แมคโอเอส 9 นอกจากนี้ตัวอักษร X ยังแสดงถึงความเป็นยูนิกซ์ (UNIX) ในตัวระบบปฏิบัติการด้วย
แอปเปิลเองได้มีวิธีการเรียกชื่อแมคโอเอสเท็นถึงสามวิธี
Mac OS X v10.4 บอกเฉพาะเลขรุ่น (หมายเหตุ: ต้องมีอักษร v ด้วยเสมอ)
Mac OS X Tiger บอกเฉพาะรหัสในการพัฒนา
Mac OS X v10.4 "Tiger" บอกทั้งเลขรุ่นและรหัสในการพัฒนา
สังเกตว่ารหัสในการพัฒนานั้นจะเป็นชื่อสัตว์ในตระกูลเสือ มาจนถึง OS X 10.8 "Mountain Lion"
แต่ในตั้งแต่ปี 2556 เป็นต้นมา OS X จึงได้ใช้ชื่อเรียกจากตระกูลเสือนั้น มาเป็นสถานที่ท่องเที่ยวที่รัฐแคลิฟอร์เนีย โดยเริ่มจาก OS X Mavericks ก่อน แล้วใช้แบบนั้นมาจนถึงปัจจุบัน
ต่อจากนั้น ในงาน WWDC 2016 ทางบริษัทแอปเปิลได้ทำการเปลี่ยนชื่อจาก OS X เป็น macOS ให้สอดคล้องกับ iOS , tvOS , watchOS และสามารถเรียกได้ง่ายขึ้น ซับซ้อนน้อยลง แต่ยังคงใช้โค๊ดเนมในสถานที่ท่องเที่ยวที่ รัฐแคลิฟอร์เนีย อยู่เช่นเคยโดยเริ่มต้นที่ macOS Sierra
แมคโอเอสเท็นรุ่นต่างๆ > เวอร์ชั่น 10.x (ยุคหน่วยประมวลผล PowerPC - อินเทล , Aqua UI) > Mac OS X Public Beta (Kodiak)

เปิดตัวต่อสาธารณชนเมื่อวันที่ 13 กันยายน 2000 ในราคา $ 29.95 เพื่อที่จะรับฟังความเห็นจากผู้ใช้ เป็นการเปิดตัวอินเตอร์เฟซ Aqua ต่อสาธารณะเป็นครั้งแรก และแอปเปิ้ลได้ทำการเปลี่ยนแปลง UI หลายอย่างจากความคิดเห็นของลูกค้าที่ตอบกลับมา Mac OS X Public Beta หมดอายุและหยุดการทำงานในฤดูใบไม้ผลิ 2001
แมคโอเอสเท็นรุ่นต่างๆ > เวอร์ชั่น 10.x (ยุคหน่วยประมวลผล PowerPC - อินเทล , Aqua UI) > Mac OS X 10.0 (Cheetah)

เนื้อหาหลักดูที่ : Mac OS X 10.0
วางจำหน่าย 24 มีนาคม พ.ศ. 2544 ได้รับคำชมในเรื่องความเสถียรและความสามารถ แต่มีปัญหาในด้านความเร็วในการทำงาน ราคาจำหน่าย 129 ดอลลาร์
แมคโอเอสเท็นรุ่นต่างๆ > เวอร์ชั่น 10.x (ยุคหน่วยประมวลผล PowerPC - อินเทล , Aqua UI) > Mac OS X 10.1 (Puma)

เนื้อหาหลักดูที่ : แมคโอเอสเท็น พูม่า
วางจำหน่าย 25 กันยายน พ.ศ. 2544 ไม่ได้วางจำหน่าย แต่แจกเป็นชุดอัพเกรดฟรีสำหรับ Cheetah เพิ่มความเร็วในการทำงาน และความสามารถอื่นๆ เช่น การเล่นดีวีดี
แมคโอเอสเท็นรุ่นต่างๆ > เวอร์ชั่น 10.x (ยุคหน่วยประมวลผล PowerPC - อินเทล , Aqua UI) > Mac OS X 10.2 (Jaguar)

เนื้อหาหลักดูที่ : Mac OS X 10.2
วางจำหน่าย 23 สิงหาคม พ.ศ. 2545 เพิ่มความรวดเร็วในการทำงาน หน้าตาแบบใหม่ และความสามารถ เช่น
สนับสนุนเครือข่ายที่เป็นไมโครซอฟท์วินโดวส์
iChat - อินสแตนท์ เมสเซจจิง
Apple Rendezvous - การเชื่อมต่อเครือข่ายแบบอัตโนมัติ
CUPS (The Common Unix Printing System) - ระบบการพิมพ์'กลาง'ของระบบยูนิกซ์
แมคโอเอสเท็นรุ่นต่างๆ > เวอร์ชั่น 10.x (ยุคหน่วยประมวลผล PowerPC - อินเทล , Aqua UI) > Mac OS X 10.3 (Panther)

วางจำหน่าย 24 ตุลาคม พ.ศ. 2546 พัฒนาความสามารถด้านอื่นเพิ่มขึ้น โดยได้เพิ่มความสามารถเด่นมีดังนี้
Exposé - การแสดงหน้าต่างทำงานทั้งหมดในหน้าจอเดียว ทำให้ผู้ใช้เปลี่ยนหน้าต่างทำงานได้อย่างรวดเร็ว
Fast User Switching
FileVault
เพิ่มการสนับสนุนซีพียู PowerPC 970 บน Apple Power Mac G5
แมคโอเอสเท็นรุ่นต่างๆ > เวอร์ชั่น 10.x (ยุคหน่วยประมวลผล PowerPC - อินเทล , Aqua UI) > Mac OS X 10.4 (Tiger)

กำหนดวางจำหน่าย 29 เมษายน พ.ศ. 2548 ความสามารถเด่นมีดังนี้
Spotlight
Dashboard
QuickTime 7
Automator
Front row
โดยเวอร์ชั่นนี้ ได้เพิ่มการรองรับซีพียูบนสถาปัตยกรรม x86-64 ของอินเทล ตั้งแต่เวอร์ชั่น 10.4.4 เป็นต้นไป พร้อมทั้งนี้ เป็นเวอร์ชั่นสุดท้ายที่สนับสนุนซีพียู PowerPC 7xx บน Apple Mac G3
แมคโอเอสเท็นรุ่นต่างๆ > เวอร์ชั่น 10.x (ยุคหน่วยประมวลผล PowerPC - อินเทล , Aqua UI) > Mac OS X 10.5 (Leopard)

เนื้อหาหลักดูที่ : แมคโอเอสเท็น ลีโอพาร์ด
แมคโอเอสเทน เลเพิร์ด (มักเรียกผิดเป็น ลีโอพาร์ด) วางจำหน่ายในวันที่ 26 ตุลาคม พ.ศ. 2550 มีความสามารถเด่นที่ประกาศแล้วดังนี้
Time Machine
Spaces
Core Animation
Quicklook
Stack
Finder ใหม่ที่รวม Cover Flow view เข้าไป
ในตัวระบบปฏิบัติการ รองรับ 64-bit
นอกจากนี้ยังมีการปรับปรุงแอปพลิเคชันที่มีอยู่เดิมอีกด้วย พร้อมทั้งนี้ เป็นเวอร์ชั่นสุดท้ายที่สนับสนุนซีพียู PowerPC 970 บน Apple Power Mac G5 และเป็นรุ่นสุดท้ายที่รองรับซีพียูบนสถาปัตยกรรม PowerPC
แมคโอเอสเท็นรุ่นต่างๆ > เวอร์ชั่น 10.x (ยุคหน่วยประมวลผล PowerPC - อินเทล , Aqua UI) > Mac OS X 10.6 (Snow Leopard)

แมคโอเอส สโนว์ เลเพิร์ด ได้วางจำหน่ายเมื่อวันที่ 2 กันยายน พ.ศ. 2552 โดยหยุดการสนับสนุนสถาปัตยกรรม PowerPC และมีความสามารถพิเศษเพิ่มเติมดังนี้
Dock Exposé
QuickTime X
Grand Central Dispatch
Safari 4
เขียนภาษาจีนโดยใช้ Trackpad ได้
ติดตั้งเร็วขึ้น 45%
ใช้พื้นที่น้อยลง 6GB
ปรับปรุงโค้ดกว่า 90%
เปลี่ยนเป็นระบบปฏิบัติการ 64 บิต อย่างสมบูรณ์
โปรแกรมทั้งหมดเปลี่ยนเป็น 64 บิต
แมคโอเอสเท็นรุ่นต่างๆ > เวอร์ชั่น 10.x (ยุคหน่วยประมวลผล PowerPC - อินเทล , Aqua UI) > Mac OS X 10.7 (Lion)

แมคโอเอส เท็น ไลออน ราคาจำหน่าย 29.99 ดอลลาร์สหรัฐ และแจกจ่ายไม่คิดเงินสำหรับผู้ซื้อรุ่น 10.6 ในวันที่ 21 กรกฎาคม 2554 หรือหลังจากนั้น ซึ่งไม่ได้รับ แมคโอเอส เท็น รุ่น 10.7
Safari 5
Facetime
iLife' 11
Launchpad
Mission Control
Mac App Store
Full-screen apps
Multi-Touch Gestures
Auto save
Apps resume when launched
Autohiding Scrollbars
รองรับ Multi-Touch Gestures เพิ่มมากขึ้น (สำหรับ Apple MagicMouse และ Apple MagicTrackpad)
รองรับการ Preview ในรูปแบบเต็มหน้าจอ
รองรับ iCloud (รุ่น 10.7.2)
รองรับ Back To My Mac (รุ่น 10.7.2)
รองรับ Find My Mac (รุ่น 10.7.2)
แมคโอเอสเท็นรุ่นต่างๆ > เวอร์ชั่น 10.x (ยุคหน่วยประมวลผล PowerPC - อินเทล , Aqua UI) > OS X 10.8 (Mountain Lion)

โอเอสเท็น เมาท์เท่น ไลอออน ราคาจำหน่าย 19.99 ดอลลาร์สหรัฐ และแจกจ่ายให้ผู้ซื้อแมคตั้งแต่วันที่ 11 มิถุนายน 2555 หรือหลังจากนั้นที่ไม่ได้รับแมคโอเอสเท็น 10.8
Game Center
แอพ Messages ใหม่ รองรับ iMessage
iCal เปลี่ยนเชื่อเป็น Calendar
แยกรายการที่ต้องทำออกมาจาก iCal เป็นแอพใหม่ชื่อ Reminders
รองรับ Documents in the Cloud ของ iWork
เพิ่มระบบ Notification Center แจ้งเตือนและสถานที่รวมการแจ้งเตือนทั้งหมด
รองรับบริการของประเทศจีน เช่น เพิ่ม Baidu ในเซิร์ชเอนจินของซาฟารี
เพิ่ม QQ, 163.com เข้าไปในระบบ Mail, Contacts และ Calendar
เพิ่ม Youku, Tudou, Sina Weibo เข้าไปใน share sheet
แมคโอเอสเท็นรุ่นต่างๆ > เวอร์ชั่น 10.x (ยุคหน่วยประมวลผล PowerPC - อินเทล , Aqua UI) > OS X 10.9 (Mavericks)

โอเอสเท็น 10.9 มาเวอริก แจกฟรีสำหรับผู้ใช้แมคที่ใช้ Mac OS X 10.6 Snow Leopard ขึ้นไป
แยกระบบหนังสือออกมาจาก iTunes เป็นแอพ iBooks และให้เปิดอ่านหนังสือจาก iBooks Store บน Mac ได้
เพิ่มแอพ Maps ระบบแผนที่ของแอปเปิล
iCloud Keychain ระบบเก็บรหัสผ่านของเว็บต่างๆ, บัตรเครดิต, รหัส Wi-Fi และส่งไปถึงอุปกรณ์ที่คุณใช้ทุกเครื่อง
ปรับปรุงระบบทำงานหลายหน้าจอ
การแจ้งเตือนแบบใหม่ สามารถจัดการงานต่างๆ ผ่านการแจ้งเตือนได้เลย เช่น ตอบข้อความ, รับสาย FaceTime, ลบอีเมล
เพิ่มระบบแท็บและแท็กให้ Finder ทำให้จัดการไฟล์ต่างๆ ได้สะดวกกว่าเดิม
แมคโอเอสเท็นรุ่นต่างๆ > เวอร์ชั่น 10.x (ยุคหน่วยประมวลผล PowerPC - อินเทล , Aqua UI) > OS X 10.10 (Yosemite)

โอเอสเท็น 10.10 โยซิมิตี้ แจกฟรีสำหรับผู้ใช้แมคที่ใช้ Mac OS X 10.6 Snow Leopard ขึ้นไป
เปลี่ยนหน้าตาใหม่เหมือน iOS 7 ที่มีหน้าตาสวย ทันสมัย
เพิ่ม Today ใน Notification Center และสามารถใส่ widget เพิ่มได้ โดยสามารถดาวน์โหลด widget เพิ่มได้ที่ Mac App Store
Spotlight คลิกแล้วจะมาอยู่ตรงกลางหน้า desktop พร้อมค้นหาได้หลายที่ เช่น Wikipedia, App Store, iTunes Store, iBooks Store, เว็บไซต์ดังๆ, เวลาแสดงหนัง
iCloud Drive ทำให้เข้าถึงไฟล์บน iCloud ได้จากทุกที่ ทั้ง Mac, iPhone, iPad และ Windows
Safari ใช้ระบบเข้าเว็บแบบส่วนตัวเป็นรายหน้าต่างได้แล้ว, เพิ่มระบบค้นหา DuckDuckGo ที่จะไม่เก็บประวัติการค้นหาของผู้ใช้
Mail เพิ่มระบบ Markup ที่ไว้เซ็นหรือเขียนข้อความบนรูปภาพหรือไฟล์ PDF ได้จากในแอพ Mail, Mail Drop ระบบที่มีไว้เพื่อส่งไฟล์ที่ใหญ่แต่ต้องไม่เกิน 5GB
ระบบ Continuity ทำให้การทำงานระหว่าง iOS และ OS X ราบรื่น ซึ่งจะทำงานได้บน iOS 8 และ/หรือ OS X Yosemite ขึ้นไปเท่านั้น
แมคโอเอสเท็นรุ่นต่างๆ > เวอร์ชั่น 10.x (ยุคหน่วยประมวลผล PowerPC - อินเทล , Aqua UI) > OS X 10.11 (El Capitan)

โดยเน้นปรับปรุงตรงที่ประสบการณ์การใช้งาน (Experience) และ ประสิทธิภาพ (Proformance)
เคอเซอร์จะใหญ่ขึ้น หากขยับเมาส์ไปเร็วๆ
Mail เพิ่ม gesture ปัดซ้าย-ขวาที่รายการอีเมล , เพิ่มเขียนเมลหลายแท็บ
Safari สามารถสั่ง pin site ได้ โดยการลากแท็บเข้ามาชิดขอบซ้ายมือ , เพื่มการควบคุมแท็บที่เปิดเสียงอยู่ ในขณะเล่นผ่านเสียง
Spotlight เพิ่มข้อมูลหลายอย่าง เช่น ผลกีฬา สภาพอากาศ
เพิ่มการจัดการหน้าต่าง , เพิ่มสามารถทำ split view (2 หน้าต่างพร้อมกัน) ได้บน Full Window
ปรับปรุงประสิทธิภาพ ดังนี้
โหลดแอปพลิเคชัน เร็วขึ้น 1.4 เท่า
สลับแอปพลิเคชัน เร็วขึ้น 2 เท่า
โหลดเขียนอีเมลครั้งแรก เร็วขึ้น 2 เท่า
เปิดไฟล์เอกสาร (PDF) บนพรีวิว เร็วขึ้น 4 เท่า
เพิ่ม Metal API มาใช้แทนที่ OpenCL และ OpenGL โดยจะเพิ่ม
ประมวลผลภาพบนซีพียูเร็วขึ้น 50%
ประมวลผลภาพบนซีพียูประหยัดพลังงานเพิ่มขึ้น 40%
เรนเดอร์ภาพบนจีพียูเร็วกว่า 10 เท่า เพื่อเพิ่มประสิทธิภาพในการใช้กราฟิค
แมคโอเอสเท็นรุ่นต่างๆ > เวอร์ชั่น 10.x (ยุคหน่วยประมวลผล PowerPC - อินเทล , Aqua UI) > macOS Sierra (10.12)

เวอร์ชั่นนี้ เป็นเวอร์ชั่นแรกที่เปลี่ยนซื่อจาก OS X เป็น macOS เพื่อให้มีการจัดระเบียบซื่อตาม iOS , watchOS และ tvOS
เพิ่มความสามารถบนระบบ Continuity
ความสามารถปลดล็อกอัตโนมัติ (Auto Unlock)
ความสามารถคัดลอกแบบข้ามอุปกรณ์ (Universal Clipboard)
iCloud Drive สามารถซิงค์เดสก์ท็อปได้ ไฟล์ต่างๆได้
ปรับปรุงการจัดการพื้นที่โดย
ย้ายไฟล์เก่าๆ ขึ้น iCloud โดยอัตโนมัติ
ลบไฟล์ที่ไม่ใช้งานโดยอัตโนมัติ เช่น แคช , ไฟล์อยู่ในถังขยะนานเกิน 60 วัน
เพิ่ม Apple Pay ให้ใช้จ่ายบนในเว็บได้
เพิ่มแท็บ เพื่อจัดการหน้าต่างของแอพต่างๆ
เพิ่ม Picture in Picture แสดงวิดีโอจากเว็บเป็นกรอบขนาดเล็ก เล่นอยู่ที่มุมจอ สามารถเคลื่อนย้ายตำแหน่งได้ง่าย
เพิ่ม Siri
แมคโอเอสเท็นรุ่นต่างๆ > เวอร์ชั่น 10.x (ยุคหน่วยประมวลผล PowerPC - อินเทล , Aqua UI) > macOS High Sierra (10.13)

เนื้อหาหลักดูที่ : แมคโอเอส ไฮ ซีเอรา
ซึ่งได้เปิดตัวมาในงาน WWDC 2017 ในวันที่ 6 มิถุนายน 2560 โดยเน้นปรับปรุงในการใช้เทคโนโลยีสมัยใหม่มาใช้ โดยปรับปรุงแอพบน Safari , Mail  Photos และอื่น ๆ พร้อมทั้งนี้ ยังใช้ฟอร์แมทฮาร์ดดิสก์ Apple File System (APFS) เป็นค่าเริ่มต้น , รองรับวิดีโอ ที่เข้ารหัสแบบ HEVC (H.265) , Metal API เป็นเวอร์ชัน 2
แมคโอเอสเท็นรุ่นต่างๆ > เวอร์ชั่น 10.x (ยุคหน่วยประมวลผล PowerPC - อินเทล , Aqua UI) > macOS Mojave (10.14)

เนื้อหาหลักดูที่ : แมคโอเอส โมฮาวี
macOS Mojave ได้เปิดตัวในงาน WWDC 2018 ในวันที่ 4 มิถุนายน 2561 โดยมีการเพิ่ม Dark Mode , แอปที่มีใน iOS สามารถใช้กับ macOS ได้ (เบื้องต้นมี 4 แอปพลิเคชันคือ News, Stock, Voice Memo และ Home) , รองรับ Group FaceTime , ปรับปรุงหน้าจอ Mac App Store ใหม่ , ปรับปรุงการบันทึกหน้าจอ และสามารถบันทึกหน้าจอเป็นวีดีโอได้ ในเวอร์ชันนี้จะเป็นเวอร์ชันสุดท้ายที่รองรับแอพแบบ 32 บิต
แมคโอเอสเท็นรุ่นต่างๆ > เวอร์ชั่น 10.x (ยุคหน่วยประมวลผล PowerPC - อินเทล , Aqua UI) > macOS Catalina (10.15)

macOS Catalina ได้เปิดตัวในงาน WWDC 2019 ในวันที่ 3 มิถุนายน 2562 โดยได้เพิ่มฟิวเจอร์ดังต่อไปนี้
ได้ทำการแยก iTunes แตกออกเป็น 3 แอพ (โดยมี Apple Music , Podscast และ Apple TV ส่วนตัวจัดการ iPhone ไปอยู่ในที่ Finder)
รองรับ SideCar (คือการนำเอา iPad มาเป็นหน้าจอที่สองของ macOS)
เพิ่มฟีเจอร์สำหรับคนพิการ
เพิ่มแอพ Find My โดยสามารถค้นหาเครื่องแมคได้ แม้ว่าเครื่องแมคนั้นปิดอยู่ หรือเครื่องจะออฟไลน์อยู่ก็ตาม พร้อมเพิ่มความสามารถ Acitivation Lock
เพิ่ม Screen Time เพื่อช่วยจัดการใช้งานในเวลาหน้าจอ
มาพร้อม API ใหม่ ที่สามารถนำแอพจาก iPad มาทำเป็น macOS ได้ง่ายขึ้น ในที่มีชื่อว่า Project Catalyst
แมคโอเอสเท็นรุ่นต่างๆ > เวอร์ชั่น 11 เป็นต้นไป (ยุคหน่วยประมวลผลแอปเปิลซิลิคอน) > macOS Big Sur (11)

เนื้อหาหลักดูที่ : แมคโอเอส บิ๊กเซอร์
ในงาน WWDC 2020 ในวันที่ 23 มิถุนายน 2563 ได้มีการเปิดตัว macOS Big Sur ซึ่งเป็นรุ่นแรกได้ใช้เป็นเวอร์ชัน 11 โดยได้ทำการเปลี่ยนการออกแบบการเชื่อมต่อผู้ใช้ครั้งใหญ่ เพิ่มความปลอดภัยจากการเข้าใช้งานจากเบราว์เซอร์ Safari และปรับปรุงแอปพลิเคชันในแมคโอเอส นอกจากนั้น ยังเป็นรุ่นแรก ที่รองรับซีพียูบนสถาปัตยกรรม ARM แอปเปิลซิลิคอน อย่างเป็นทางการ
แมคโอเอสเท็นรุ่นต่างๆ > เวอร์ชั่น 11 เป็นต้นไป (ยุคหน่วยประมวลผลแอปเปิลซิลิคอน) > macOS Monterey (12)

ในวันที่ 8 มิถุนายน 2564 ได้เปิดตัว macOS Monterey โดยได้เพิ่มโหมดโฟกัส และสามารถกำหนดหรือเปิดโหมดโฟกัสได้ทุกอุปกรณ์ , เพิ่มคำสั่งลัด (Shortcuts) , เพิ่มแสดงจุดสีเหลืองใน Control Center หากมีการใช้ไมโครโฟนอยู่ และสามารถตั้งค่าให้ไมโครโฟน โฟกัสที่ไหนได้ , เพิ่มโหมดภาพถ่ายบุคคล , Safari เพิ่มกลุ่มแท็บใหม่ และเพิ่มการซ่อนที่อยู่ไอพีของตัวเครื่อง ทำให้ผู้ให้บริการ และเจ้าของเว็บไซต์ไม่สามารถติดตามตัวได้
หลังจากการเปิดตัวเวอร์ชั่นนี้ ได้มีการปรับดีไซน์ของ Safari ใหม่ให้เหลือแท็บเดียว หรือ Compact (จากเดิมที่แยก URL Bar กับ Tab Bar กัน) แต่พบว่าฝั่งผู้ใช้ และผู้ทดสอบที่ใช้ในรุ่นเบต้า กลับถูกพิพากวิจารณ์ในการปรับดีไซน์ ทำให้ต้องย้อนกลับไปเป็นแบบเดิม แต่สามารถเปิดโหมดกะทัดรัด (Compact) ได้เช่นเดิม
ภาษา

แมคโอเอสได้มีรุ่นภาษาอื่นดังต่อไปนี้
ดูเพิ่ม

ระบบปฏิบัติการ
ยูนิกซ์
สัตว์มนุษย์

| สัตว์มนุษย์ |
| --- | --- |
กำกับ: วินิจ ภักดีวิจิตร
บทภาพยนตร์: สราวุฒิ
อำนวยการสร้าง: อุไรวรรณ ภักดีวิจิตร
นักแสดงนำ: สรพงศ์ ชาตรี กรุง ศรีวิไล อรัญญา นามวงศ์ สิงหา สุริยง
กำกับบท: วุฒิโก
ถ่ายภาพ: สันทัด ศรีสัมพันธ์
บริษัทผู้สร้าง: บางกอกการภาพยนตร์  
ผู้จัดจำหน่าย: บางกอกการภาพยนตร์
วันฉาย: 30 มกราคม 2519 (2519-01-30)
ประเทศ: ไทย
ภาษา: ไทย
สัตว์มนุษย์ เป็นภาพยนตร์ไทยแนวโลดโผน ดรามา ปี 2519 โดยค่ายบางกอกการภาพยนตร์ จากการกำกับของวินิจ ภักดีวิจิตร นำแสดงโดยสรพงศ์ ชาตรี, กรุง ศรีวิไล, อรัญญา นามวงศ์ และสิงหา สุริยง เข้าฉายครั้งแรกเมื่อวันที่ 30 มกราคม พ.ศ. 2519 นอกจากนี้ยังได้นักแสดงชื่อดังดีกรีอดีตนางเอกในช่วงยุค 2490–2500 อย่างจรัสศรี สายะศิลปี มาร่วมแสดงในบท คุณนายเนียร แม่ของพงษ์ทองที่รับบทโดย กรุง ศรีวิไล รวมถึงยังได้จีระพันธ์ วีระพงษ์ นักร้องลูกทุ่งชื่อดังมาร่วมแสดงเป็นนักแสดงรับเชิญในบทนักร้องเวทีรำวง และจากภาพยนตร์เรื่องนี้ทำให้สรพงศ์สามารถคว้ารางวัลพระราชทานพระสุรัสวดีหรือตุ๊กตาทอง สาขานักแสดงนำชายยอดเยี่ยม จากงานประกาศรางวัลตุ๊กตาทอง ครั้งที่ 10 มาครองได้สำเร็จเป็นตัวแรกก่อนจะคว้าตัวที่ 2 มาครองได้สำเร็จจากภาพยนตร์เรื่องชีวิตบัดซบในปีถัดมา
นักแสดงและตัวละคร

| นักแสดงหลัก> ตัวละคร | นักแสดงหลัก> นักแสดง |
| --- | --- |
ชด: สรพงศ์ ชาตรี
พงษ์ทอง อัครมหาสมบัติ: กรุง ศรีวิไล
ช้อย: อรัญญา นามวงศ์
ปลิว: สิงหา สุริยง
สร้อย: เนรัญชลา เถลิงศักดิ์
นักแสดงสมทบ
แสง: กฤษณะ อำนวยพร
ตาเชย: จำรูญ หนวดจิ๋ม
เจ้าสัว: ชินดิษฐ์ บุนนาค
คุณนายเนียร: จรัสศรี สายะศิลปี
แป้น: ศศิมา สิงห์ศิริ
นักแสดงรับเชิญ
ยายเชื่อม: มาลี เวชประเสริฐ
: บุญส่ง เคหะทัต
บัว: บาหยัน พันธุ์โสภา
นักร้องเพลงเชียร์รำวง: จีระพันธ์ วีระพงษ์
หวัง: เมือง อพอลโล
ผู้พิพากษา: จรูญ สินธุเศรษฐ์
รางวัล

| ปี | รางวัล | สาขา | ผู้ได้รับการเสนอชื่อ | ผล |
| --- | --- | --- | --- | --- |
| 2519 | รางวัลตุ๊กตาทอง ครั้งที่ 10 | นักแสดงนำชายยอดเยี่ยม | สรพงศ์ ชาตรี | ชนะ |
แหล่งข้อมูลอื่น

สัตว์มนุษย์ ทางเว็บไซต์ ไทยบันเทิง
ปัญญวัฒน์ บุญมี

| ปัญญวัฒน์ บุญมี> ข้อมูลส่วนบุคคล |
| --- | --- |
เกิด: ประสานต์ บุญมี 23 กันยายน พ.ศ. 2483 อำเภอเมืองนครปฐม จังหวัดนครปฐม
เสียชีวิต: 27 กุมภาพันธ์ พ.ศ. 2556 (72 ปี) อำเภอเมืองนครปฐม จังหวัดนครปฐม
พรรคการเมือง: ชาติไทย (2526–2543)   ไทยรักไทย (2543–2550)   ประชาธิปัตย์ (2550–2556)

ปัญญวัฒน์ บุญมี (23 กันยายน พ.ศ. 2483 – 27 กุมภาพันธ์ พ.ศ. 2556) อดีตสมาชิกสภาผู้แทนราษฎร แบบบัญชีรายชื่อ และแบบสัดส่วน สังกัดพรรคประชาธิปัตย์ อดีตสมาชิกสภาผู้แทนราษฎรจังหวัดนครปฐม 5 สมัย และอดีตผู้ช่วยเลขานุการรัฐมนตรีว่าการกระทรวงอุตสาหกรรม
ประวัติ

นายปัญญวัฒน์ บุญมี เดิมมีชื่อว่า "ประสานต์ บุญมี" เกิดวันที่ 23 กันยายน พ.ศ. 2483 สำเร็จการศึกษาระดับปริญญาตรี บริหารธุรกิจบัณฑิต จากวิทยาลัยทองสุข
งานการเมือง

นายปัญญวัฒน์ บุญมี เคยเป็นกำนันตำบลพระประโทน และเป็นสมาชิกสภาจังหวัดนครปฐม ต่อมาได้เข้าสู่งานการเมืองระดับชาติ โดยได้รับเลือกตั้งเป็นสมาชิกสภาผู้แทนราษฎรจังหวัดนครปฐม ในการเลือกตั้ง พ.ศ. 2526 สังกัดพรรคชาติไทย แต่ในการเลือกตั้ง พ.ศ. 2529 ไม่ได้รับเลือกตั้ง ต่อมาในการเลือกตั้ง พ.ศ. 2531 การเลือกตั้งเดือนมีนาคม พ.ศ. 2535 การเลือกตั้งเดือนกันยายน พ.ศ. 2535 ได้รับเลือกตั้งต่อเนื่อง 3 สมัย ในสังกัดพรรคชาติไทย กระทั่งในการเลือกตั้ง พ.ศ. 2538 และ พ.ศ. 2539 ก็ไม่ได้รับเลือกตั้ง
ในปี พ.ศ. 2544 ได้กลับมาได้รับเลือกตั้งเป็นสมาชิกสภาผู้แทนราษฎรจังหวัดนครปฐม เป็นสมัยที่ 5 ในสังกัดพรรคไทยรักไทย แต่ในการเลือกตั้ง พ.ศ. 2548 ไม่ได้รับเลือกตั้งซึ่งพื้นที่เดิมเป็นชัยชนะของนายสมพัฒน์ แก้วพิจิตร จากพรรคชาติไทย ต่อมาในปี พ.ศ. 2550 ได้ย้ายมาลงสมัคร ส.ส.ในระบบสัดส่วน สังกัดพรรคประชาธิปัตย์ และได้รับเลือกตั้งเป็นสมาชิกสภาผู้แทนราษฎร สมัยที่ 6 และในการเลือกตั้ง พ.ศ. 2554 ได้รับเลือกตั้งเป็นสมาชิกสภาผู้แทนราษฎร ระบบบัญชีรายชื่อ สังกัดพรรคประชาธิปัตย์ จนกระทั่งมาเสียชีวิตในขณะดำรงตำแหน่งดังกล่าว
นอกจากนี้แล้ว ในต้นปี พ.ศ. 2552 ที่มีการเลือกตั้งซ่อมแทนที่ของนายสมพัฒน์ แก้วพิจิตร ที่ถูกตัดสิทธิทางการเมืองไปเป็นระยะเวลา 5 ปี จากคดียุบพรรคชาติไทย นายมารุต บุญมี บุตรชายนายปัญญวัฒน์ก็ได้ลงรับเลือกตั้งด้วย ในสังกัดพรรคประชาธิปัตย์ ซึ่งนายปัญญวัฒน์ก็ได้หาเสียงช่วยลูกชายเต็มที่ จนได้รับการเลือกตั้ง นับเป็นครั้งแรกในรอบกว่า 12 ปีที่พรรคประชาธิปัตย์มี ส.ส. ในจังหวัดนครปฐม
งานการเมือง > สมาชิกสภาผู้แทนราษฎร

ปัญญวัฒน์ บุญมี ได้รับเลือกตั้งเป็นสมาชิกสภาผู้แทนราษฎรทั้งหมด 7 สมัย ดังนี้
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2526 จังหวัดนครปฐม สังกัดพรรคชาติไทย
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2531 จังหวัดนครปฐม สังกัดพรรคชาติไทย
การเลือกตั้งสมาชิกสภาผู้แทนราษฎรไทยเป็นการทั่วไป มีนาคม พ.ศ. 2535 จังหวัดนครปฐม สังกัดพรรคชาติไทย
การเลือกตั้งสมาชิกสภาผู้แทนราษฎรไทยเป็นการทั่วไป กันยายน พ.ศ. 2535 จังหวัดนครปฐม สังกัดดพรรคชาติไทย
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 จังหวัดนครปฐม สังกัดพรรคไทยรักไทย
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 แบบสัดส่วน สังกัดพรรคประชาธิปัตย์
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 แบบบัญชีรายชื่อ สังกัดพรรคประชาธิปัตย์